ธปท.เล็งเปิดให้บล.ซื้อขายเงินได้
ธปท.เตรียมเปิดให้บริษัทหลักทรัพย์ทำธุรกรรมซื้อขายเงินบาท แลกกับเงินตราต่างประเทศได้&nbsp; ในระยะ 2 ปีข้างหน้า
2 มิ.ย. 2554

ธปท.เตรียมเปิดให้บริษัทหลักทรัพย์ทำธุรกรรมซื้อขายเงินบาท แลกกับเงินตราต่างประเทศได้  ในระยะ 2 ปีข้างหน้า 
นายประสาร ไตรรัตน์วรกุล ผู้ว่าการธนาคารแห่งประเทศไทย(ธปท.) กล่าวในงานเสวนาของสำภาธุรกิจตลาดทุนไทย ในหัวข้อ"มุมมองตลาดทุนกับการเพิ่มขีดความสามารถในการแข่งขันของประเทศ" ว่า ขณะนี้ธปท.กำลังศึกษาแผนรับมือกับภาวะเงินทุนเคลื่อนย้าย เพื่อรองรับเงินทุนจากต่างประเทศที่คาดว่าจะไหลเข้าและออกในภูมิภาคและไทยมากขึ้น เพื่อสร้างภูมิต้านทานให้ตลาดมากขึ้น ซึ่งหลังทำแผนนี้เสร็จเพื่อให้เกิดความสมดุลและตลาดมีความลึกความกว้างมากขึ้นในการรับมือเงินทุน ธปท.จะพิจารณาเปิดให้บริษัทหลักทรัพย์(บล.)สามารถทำธุรกรรมเกี่ยวกับอัตราแลกเปลี่ยนเงินตราต่างประเทศ(FX)ได้เหมือนที่ธนาคารพาณิชย์ทำในปัจจุบันทำได้ 
"การให้บล.ทำFXได้น่าจะเริ่มได้ในระยะ 2 ปีข้างหน้านี้" นายประสาร กล่าว